
ОБЩИНА ВРАЦА СТАРТИРА ИЗПЪЛНЕНИЕТО НА ПРОЕКТ 
„СОЦИАЛНО - ИКОНОМИЧЕСКА ИНТЕГРАЦИЯ НА УЯЗВИМИ ГРУПИ ОТ ОБЩИНА ВРАЦА“
[bookmark: _GoBack]
На 19.11.2021 г. Община Враца сключи административен договор за предоставяне на безвъзмездна финансова помощ с Министерство на труда и социалната политика, Управляващ орган на Оперативна програма „Развитие на човешките ресурси“ 2014-2020 г. и Изпълнителна агенция „Програма за образование“, Управляващ орган на Оперативна програма ,,Наука и образование за интелигентен растеж“ 2014-2020 г., за изпълнение на Проект „Социално - икономическа интеграция на уязвими групи от община Враца“ по процедура чрез директно предоставяне на безвъзмездна финансова помощ №BG05M9OP001-2.056 „Социално - икономическа интеграция на уязвими групи. Интегрирани мерки за подобряване достъпа до образование“ – компонент 2“ на Оперативните програми. 
Общата стойност на проекта е в размер на 506 700,09 лв., от които 282 608,74 лв. по Оперативна програма „Развитие на човешките ресурси“ 2014-2020 г. и 224 091,35 лв. по Оперативна програма ,,Наука и образование за интелигентен растеж“ 2014-2020 г. 
Проектът стартира на 04.01.2022 г., като продължителността му е 18 месеца и се очаква дейностите по него да приключат през месец юни 2023 г. 
Партньори на Община Враца по проекта са: ОП „Спорт и туризъм“, СНЦ „Нов път“, ОУ „Св.св. Кирил и Методий“ - гр. Враца и ДГ „Звънче“ – гр. Враца.
Основна цел на проекта е чрез реализирането на т. нар. меки мерки - интеграция на пазара на труда, достъп до образование и обучение, достъп до социални и здравни услуги, да се допълни изпълняваният от Община Враца инвестиционен проект за изграждане на общински социални жилища за настаняване на уязвими групи от населението и други групи в неравностойно положение по Оперативна програма „Региони в растеж“ 2014-2020 г.
Специфични цели са подпомагане интеграцията на пазара на труда на представителите на целевата група, осигуряване на достъп до образование и обучение, създаване на механизми и условия за активно включване на уязвимите групи в икономическия и социалния живот.
Проектът цели превенция и предотвратяване на причините, които пораждат бедност и социално изключване с оглед на тяхното трайно преодоляване. Заложените мерки целят създаване на условия за преодоляване на негативните стереотипи, недопускане на неравно третиране и подкрепа за реализация на основните икономически, социални и културни права на представителите на уязвими групи.



Този документ е създаден в рамките на проект №BG05M9OP001-2.056-0019 „Социално - икономическа интеграция на уязвими групи от община Враца“, по процедура №BG05M9OP001-2.056 „Социално - икономическа интеграция на уязвими групи. Интегрирани мерки за подобряване достъпа до образование“ – компонент 2“ на Оперативна програма „Развитие на човешките ресурси“ 2014-2020 г. и Оперативна програма ,,Наука и образование за интелигентен растеж“ 2014-2020 г. , съфинансирани от Европейския социален фонд на Европейския съюз, www.eufunds.bg

